《次秦处度赠归宗老示中上座韵》
宋代·李彭

夕霏催节往，槁叶径辞风。力疾招秦叔，望山扶老筇。

泄云为卿招，牵余来鹫峰。中有庞眉老，常持半圣弓。

一席跨牛地，诛茅期此同。虚怀包朗月，意表得诗翁。

远志是小草，慎在出处中。公莫厌苦相，岁晏长相从。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。